text: 4.500 klar til Ladywalk i Sønderborg
  27 maj 2013 kl. 09.53
  En lyslilla bølge med 4.500 kvinder vil mandag eftermiddag bevæge sig omkring Vestermark og Hærens skydebaneterræn til Ladywalk i Sønderborg.
  Deltagerne går 7 km eller 12 km efter eget valg, og de er alle klædt i ens T-shirts med en frisk lyslilla farve.
  Kvindemarchen er blevet en populær tilbagevendende begivenhed, og igen år er der rekord med ca. 300 flere deltagere end sidste år, fortæller Ruth Holm, formand for vandreforeningen Fodslaw Sønderborg, der er arrangør af Ladywalk i Sønderborg.
  Ladywalk er et endagsmotionsarrangement, der finder sted i 10 danske byer og hvor overskuddet går til sygdomsramte kvinder. I år er Scleroseforeningen og Endometriose Foreningen udpeget til at modtage støtte.
  
  Se mere om arrangementet på ladywalk.dk
  
  Sønderborg er den eneste by i Syd-og Sønderjylland, der deltager i Ladywalk.
  Se mere i TV SYD Nyheder kl. 19.30
  